[{"text_idx": "#000001", "text": "Rydym yn ddigon ffodus i fyw yn un o ardaloedd harddaf a heb eu difetha Cymru, gyda morlin trawiadol a chymuned Gymraeg ei hiaith ffyniannus. Rydym yn rhan ddeheuol sir Ceredigion, yn agos at y ffin a\u0302 Sir Benfro."}, {"text_idx": "#000002", "text": "Mae ein tref farchnad leol, sef Aberteifi o fewn cyrraedd yn y car mewn 10 munud (3 milltir i ffwrdd) ac yn sefyll ar lan afon Teifi. Yno, gallwch ddod o hyd i Gastell Aberteifi, sef man geni\u2019r Eisteddfod a Theatr Mwldan, sydd a\u0302 sinema a theatr i\u2019r diwrnodau glawog, yn ogystal ag amrywiaeth gwych o siopau a chaffis annibynnol."}, {"text_idx": "#000003", "text": "Os ydych chi\u2019n ymweld ar ddiwedd mis Ebrill, da chi ewch i weld dydd Sadwrn Barlys, sef digwyddiad unigryw sy\u2019n gweld y ffermwyr yn dangos eu ceffylau trwy\u2019r dref wedi\u2019u dilyn gan geffylau a\u2019u ceirt a hen gerbydau sy\u2019n cynnwys tractorau a cheir."}, {"text_idx": "#000005", "text": "Mae 12 traeth dilychwin i ymweld a\u0302 nhw o fewn taith 30 munud, sy\u2019n cynnwys traethau Baner Las yn Poppit, Tresaith a Llangrannog. Y traeth agosaf yw\u2019r un dan berchnogaeth yr Ymddiriedolaeth Genedlaethol ym Mwnt, sydd 10 munud i ffwrdd yn y car gyda\u2019r eglwys hardd wedi\u2019i gwyngalchu o\u2019r 13eg ganrif yn edrych drosto."}, {"text_idx": "#000006", "text": "Os ydych chi\u2019n chwilio am gyffro ac antur, gellir trefnu ceufadu ar y mo\u0302r, arfordira a llawer mwy o weithgareddau yn lleol trwy Adventure Beyond, neu gallwch fynd am daith bywyd gwyllt mewn cwch gyda A Bay to Remember."}, {"text_idx": "#000008", "text": "Ymhellach i ffwrdd, ond o fewn awr yn y car, fe welwch Aberaeron i gyfeiriad y gogledd, gyda\u2019i thai Sioraidd prydferth; tref glan mo\u0302r brysur Ceinewydd lle bu\u2019r bardd Dylan Thomas yn byw ar un tro; neu dref prifysgol Aberystwyth."}, {"text_idx": "#000009", "text": "O fwrw i gyfeiriad y de, gallwch ddarganfod Parc Cenedlaethol Arfordir Penfro; Bryniau\u2019r Preseli (lle daeth y cerrig gleision a welwch yng Ngho\u0302r y Cewri); tref hyfryd Arberth gyda\u2019i siopau annibynnol ac orielau hyfryd; Tyddewi a\u2019i heglwys gadeiriol enwog; porthladdoedd Solfach a Saundersfoot; neu dref gaerog Sioraidd Dinbych-y-pysgod gyda\u2019i thraeth prydferth a llawer o atyniadau teuluol wrth law."}]